SET ปิดเย็นพลิกลบ 1 จุด ลุ้นสัปดาห์หน้ารีบาวด์ทดสอบแนวต้าน 1,680 จุด
SET ปิดเย็นพลิกลบ 1 จุด ลุ้นสัปดาห์หน้ารีบาวด์ทดสอบแนวต้าน 1,680 จุด โดยดัชนีปิดตลาดวันนี้ ที่ระดับ 1,674.10 จุด ลบ 0.90 จุด หรือ 0.05% มูลค่าการซื้อขาย 3.6 หมื่นล้านบาท
19 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,674.10 จุด ลบ 0.90 จุด หรือ 0.05% มูลค่าการซื้อขาย 3.6 หมื่นล้านบาท
10 หุ้นกดดัชนีวันนี้

ด้านนายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยวันนี้แกว่งผันผวน ขณะที่ตลาดหุ้นภูมิภาคเอเชียต่างเคลื่อนไหวในแดนบวก แม้หลายตลาดปิดทำการในวันนี้ แต่ยังมีโมเมนตัมเป็นบวกจากดาวโจนส์ปรับขึ้นเมื่อคืนนี้ และวันนี้ดาวโจนส์ฟิวเจอร์สก็ยังอยู่ในแดนบวก อีกทั้งเล็งผลการเจรจาการค้าระหว่างสหรัฐและจีนที่น่าจะออกมาในทางบวกด้วย
ด้านแนวโน้มการลงทุนในสัปดาห์หน้า คาดตลาดฯคงจะปรับตัวขึ้นได้ แต่ระหว่างทางก็อาจย่อตัวลงได้ด้วย โดยให้แนวรับ 1,660-1,665 จุด ส่วนแนวต้าน 1,680-1,692 ถัดไป 1,700 จุด
โดยประเด็นที่ยังต้องติดตามคือตัวเลขอัตราการขยายตัวทางเศรษฐกิจ (GDP) ของสหรัฐฯงวดไตรมาส 1/62 และการทยอยประกาศผลประกอบการของบริษัทจดทะเบียนต่อไป รวมถึงความคืบหน้าการเจรจาการค้าระหว่างสหรัฐและจีนด้วย
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 2,164,291.55 ล้านบาท ปิดที่ 69.00 บาท เพิ่มขึ้น 0.25 บาท
SCB มูลค่าการซื้อขาย 1,562,151.55 ล้านบาท ปิดที่ 129.00 บาท เพิ่มขึ้น 1.00 บาท
PTTGC มูลค่าการซื้อขาย 1,497,278.85 ล้านบาท ปิดที่ 70.75 บาท เพิ่มขึ้น 1.25 บาท
KBANK มูลค่าการซื้อขาย 1,196,364.80 ล้านบาท ปิดที่ 190.00 บาท ลดลง 3.00 บาท
TOP มูลค่าการซื้อขาย 1,108,176.65 ล้านบาท ปิดที่ 73.00 บาท เพิ่มขึ้น 1.00 บาท
ตลาดหุ้นเอเชีย
